boshqargan. Bunday mansabga tegishli shaxsni ba'zan Amir Temurning o'zi tayinlagan (Bahrom jaloyir, Oqtemur bahodir sulduz). Amir Temur saltanatida aholining o'ziga xos migratsiyasi haqida ham Yazdiy 'Zafarnoma'sida tegishli ma'lumotlar uchraydi. Masalan, siyosiy masalalarda jaloyir qabilasi boshliqlari Amir Temurga qarshi bosh ko'targanliklari uchun yaxlit qabilani urug' - aymoqlar bo'yicha boshqa amirlarga tarqatib yuboradi. Shunga o'xshash holat burildoy elatida ham yuz berib, ular qattiq ta'qib qilingan. O'sha davrdagi migratsiyada ko'proq chetdan Movarounnahrga aholi ko'chirib kelinishida kuzatiladi. Movarounnahrga aholining kelishi bemalol bo'lgan bir vaqtda, bu erdan chiqib ketish oliy hukmdor Amir Temurning bevosita ruxsati bilangina 135 amalga oshirilgan . Xatto, bu haqda Klavixo quyidagilarni yozadi: 'Biror kishiga, xatto qo'shni mamlakatlardan bo'lgan taqdirda ham, Samarqand podshohligiga daryo orqali bir qirg'oqdan boshqa qirg'oqqa o'tishga ruxsat etilmagan; faqat maxsus yorliq olgandan keyingina, qaerga borishi haqida yorlig'i bo'lgandagina (Jayhundan) o'tishi mumkin. Boshqa joylardan Samarqand 136 podshohligiga o'tish uchun esa, hech qanday yorliq talab etilmaydi' . Zaruriyat tug'ilgan kezlarda Oliy hukmdor farmoni bilan saltanat hududiy doirasida ijtimoiy tabaqalarni bir joydan ikkinchi joyga ko'chirish amallari ham bo'lib turgan. Masalan, Amir Temur farmoniga ko'ra, 137 Mazondarondan sayidlarni bir qismini Xorazmga, ikkinchi qismini esa Toshkentga ko'chirilgan yoki qoratotorlar yoppasiga chorva mollari bilan Turkiyadan Markaziy Osiyoga ko'chirilib, 138 Ettisuvga joylashtirilgan . Yuqorida nomlari zikr etilgan urug', qabila va elatlar hamda manbalarda sart nomi ostida yuritilib kelingan forsiy va turkiy tilli o'troq aholi Amir Temur saltanati fuqoralarining asosiy o'zagini tashkil etardi. Ularning aksariyat qatta qismi mamlakat aholisining o'troq asosini tashkil etardi. O'troq aholining asosiy mashg'uloti qishloqlarda sug'orma dehqonchilik, tog' soylari havzalarida bog'dorchilik, lalmi dehqonchilik, ma'dan konlarini qidirish, qazish va turli xil metall xom ashyosini rudadan eritib olish bo'lsa, shaharlarda, shaharmonand yirik aholi punktlarida ixtisoslashgan turfa xil hunarmandchilik mahsulotlarini ishlab chiqarish, ularni ichki va tashqi bozor uchun tovar sifatida etkazib berish va aksariyat hollarda savdo-sotiq bilan band edilar. Saltanatning boshqa bir qism aholisi esa, yarim o'troq, yarim ko'chmanchi chorvadorlar bo'lib, bu ikki xo'jalik sohiblari bir- birlari bilan o'zaro iqtisodiy bog'liq edi. Ular o'rtasidagi munosabatlarni mustahkamlash Amir Temur davlatining bosh masalasi edi.

########## O'zbek adabiy tilining shakllanishi.

Amir Temurning bu siyosati nafaqat mamlakat iqtisodiy va siyosiy hayotini mustahkamlashga, balki jamiyat etnik tarkibini barqarorlashtirishga qaratilgan edi. Amir Temur olib borgan ichki va tashqi siyosat tufayli mamlakatning iqtisodiy va etnomadaniy hayoti rivojlandi, xalq farovonligi yaxshilandi. Ilmu- fan va ma'naviy hayot taraqqiy etdi. Samarqand va Xirotda aniq va gumanitar fanlar yo'nalishida ilmiy maktablar tashkil topdi, olamga mashhur olimu fuzalolar etishib chiqdi. Bugungi kunda o'zbek millati deb atalgan xalq jahonga tanildi. Milliy mushtaraklik, o'zlikni anglash, o'zbekka xos milliy mentalitet asoslari qurildi. Adabiy tilning oldingi asrlarga nisbatan rivojlangan, turkiy tilning forsiy va arabiylashgan shakli tarkib topdi. Bu adabiy til, tilshunoslikka doir adabiyotlarda 'turkiy' yoki 'chig'atay', ya'ni 139 'eski o'zbek tili' deb nomlangan asli shakllandi . XIV- XV asrlarda shakllangan eski o'zbek adabiy tili Alisher Navoiy asarlarida o'z aksini topgan. Bu turkiy tilning ikki madaniy markazi asosida, ya'ni sharqiy qarluq -chigil- uyg'ur va g'arbiy o'g'iz -qipchoq dialekt birliklari asosida tarkib 140 topgan. Bu eski o'zbek adabiy tili Movarounnahr va Xurosonda keng qo'llanilgan , u 'eski o'zbek 141 adabiy tili' sifatida XX asr boshlarigacha davom etadi Bu adabiy til sart atamasi ijtimoiy tabaqasi